Боян Бойчев
Избягайте от къщата

chitanka.info

Животът ни се превърна в реалити шоу.

Някой ни постави в къщата

И сега ни наблюдава.

Утре е вече tomorow

И ние изпълняваме задачите,

За да не ни отнемат от залъка,

На живота от залъгалките.

Хляб и зрелища!

Хляб и шоу!

А патрициите се забавляват…

Смях първосигнален,

Смях зад кадър,

Някой ни затвори в къщата,

А ние се вълнуваме,

Гласуваме кого да изгоним.

Сънуваме кой, кога и с кого

Прави секс —

Гвоздеят на всяко предаване!

Всеки, всякога със всекиго.

Хамбургери, забавления и секс!

Пуканки и телевизия!

Ерата на тоталното затъпяване.

Пука ни!

Светът не е същият…

Светът е реалити шоу.

Двадесет и четири часа

Без прекъсване си в мрежата!

Избягайте от къщата,

Докато не е станало късно,

Ако можете!

есента на 2004 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.